UAC โชว์สถานะการเงินแกร่ง พร้อมชำระหุ้นกู้ 400 ลบ.
UAC โชว์สถานการณ์เงินแกร่ง พร้อมชำระหุ้นกู้ 400 ลบ.
25 พ.ค. 2563

นายชัชพล ประสพโชค ประธานเจ้าหน้าที่บริหารและกรรมการผู้จัดการ บริษัท ยูเอซี โกลบอล จำกัด (มหาชน) หรือ UAC ระบุว่า จากผลการดำเนินไตรมาส1/2563 บริษัทฯมีกำไรสุทธิ 103.07 ล้านบาท เพิ่มขึ้น 53.1% เมื่อเทียบจากงวดเดียวกันของปีก่อน ซึ่งตอกย้ำให้เห็นถึงสถานะทางการเงินที่มั่นคงมากขึ้นอย่างเห็นได้ชัดแ
โดยล่าสุดเตรียมพร้อมในการชำระคืนหุ้นกู้ที่จะครบกำหนดไถ่ถอนภายในเดือนมิถุนายนนี้ไว้ครบเรียบร้อยแล้ว เป็นจำนวนทั้งสิ้น 400 ล้านบาท สอดคล้องกับนโยบายหลักในเรื่องแผนขยายการลงทุน และการรักษาสภาพคล่องทางการเงินของ บริษัทฯ ที่คำนึงถึงผลประโยชน์ของผู้ถือหุ้นเป็นสำคัญ พร้อมยืนยันพยายามรักษาระดับของกำไร (bottom line) ให้ได้ตามเป้าหมาย เพื่อคงไว้ซึ่งศักยภาพการเติบโตทางธุรกิจ
